РЕПУБЛИКА СРБИЈА

НАРОДНА СКУПШТИНА

01 Број 06-2/475-21

26. новембар 2021. године

Б е о г р а д

**З А П И С Н И К**

**СЕДМЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2021. ГОДИНИ,**

**ОДРЖАНЕ 23, 24. и 26. НОВЕМБРА 2021. ГОДИНЕ**

Седница је почела у 10 часова и 20 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 115 народних посланика, а применом електронског система за гласање утврђено је да је у сали присутно 140 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: проф. др Јахја Фехратовић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од Министарства заштите животне средине, Шаип Камбери, председник Посланичке групе УЈЕДИЊЕНА ДОЛИНА - СДА САНЏАКА - од председника Владе, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Народне скупштине и Александар Марковић, представник Посланичке групе „Александар Вучић - за нашу децу“.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Загорка Алексић, Душан Бајатовић, Аређенд Бајрами, Жарко Богатиновић, др Марко Богдановић, Јелисавета Вељковић, Младен Грујић, Владимир Ђукановић, Милан Ђурица, доц. др Илија Животић, Енис Имамовић, Драгомир Карић, Јован Колунџија, мр Ђорђе Косанић, Маријана Крајновић, Стефан Кркобабић, Јанко Лангура, Софија Максимовић, Весна Марковић, др Милорад Мијатовић, Милутин Мркоњић, Оливера Недељковић, Слађана Николић, Горан Пекарски, Мира Петровић, Милена Поповић, Мисала Праменковић, Смиља Тишма, Ацо Петровић, Љиљана Кузмановић-Вујаковић, Марина Мирковић, Никола Кожовић, Јелена Стевановић и Јелена Катић.

Народна скупштина је, већином гласова, усвојила: Записник Четврте седнице Другог редовног заседања Народне скупштине Републике Србије у 2021. години, одржане 26, 27, 28. октобра и 2. и 3. новембра 2021. године (од 162 присутна народна посланика, 151 је гласао за, а 11 није гласало) и Записник Пете седнице Другог редовног заседања Народне скупштине Републике Србије у 2021. години, одржане 27. октобра 2021. године (од 163 присутна народна посланика, 153 су гласала за, а 10 није гласало).

Затим је Народна скупштина прешла на утврђивање дневног реда.

Изјашњавајући се о предлозима за допуну предложеног дневног реда, Народна скупштина није прихватила предлоге народног посланика Миодрага Линте да се дневни ред допуни тачкама: Предлог закона о изменама и допунама Закона о правима бораца, војних инвалида, цивилних инвалида рата и чланова њихових породица, који је поднео Народној скупштини 12. маја 2021. године (након образложења народног посланика Миодрага Линте, од 166 присутних народних посланика, осам је гласало за, а 158 није гласало) и Предлог закона о изменама и допунама Закона о избеглицама, који је поднео Народној скупштини 23. марта 2021. године (након образложења народног посланика Миодрага Линте, од 166 присутних народних посланика, пет је гласало за, а 161 није гласао).

Народна скупштина је, већином гласова (од 166 присутних народних посланика, 154 су гласала за, а 12 није гласало), прихватила предлог народног посланика др Александра Мартиновића да се обави:

**1. заједнички начелни и јединствени претрес о:**

**- Предлогу закона о изменама и допуни Закона о буџетском систему,** који је поднела Влада (број 400-1967/21 од 4. новембра 2021. године)**,**

**- Предлогу закона о допунама Закона о порезу на добит правних лица,** који је поднела Влада (број 011-1965/21 од 4. новембра 2021. године),

**- Предлогу закона о изменама и допунама Закона о порезу на доходак грађана,** који је поднела Влада (број 011-1964/21 од 4. новембра 2021. године),

**- Предлогу закона о изменама Закона о порезима на употребу, држање и ношење добара,** који је поднела Влада (број 011-1963/21 од 4. новембра 2021. године),

**- Предлогу закона о изменама и допунама Закона о порезима на имовину,** који је поднела Влада (број 011-1962/21 од 4. новембра 2021. године),

**- Предлогу закона о изменама и допунама Закона о доприносима за обавезно социјално осигурање,** који је поднела Влада (број 011-1961/21 од 4. новембра 2021. године),

**- Предлогу закона о буџетској инспекцији,** који је поднела Влада (број 400-1959/21 од 4. новембра 2021. године),

**- Предлогу закона о изменама и допунама Закона о експропријацији,** који је поднела Влада (број 011-1958/21 од 4. новембра 2021. године)

**- Предлог закона о изменама и допунама Царинског закона,** који је поднела Влада (број 011-1957/21 од 4. новембра 2021. године)**,**

**- Предлогу закона о завршном рачуну буџета Републике Србије за 2020. годину, к**оји је поднела Влада (број 400-1954/21 од 4. новембра 2021. године)**,**

**- Предлогу закона о изменама и допунама Закона о запосленима у аутономним покрајинама и јединицама локалне самоуправе,** који је поднела Влада (број 011-1884/21 од 28. октобра 2021. године),

**- Предлогу закона о изменама и допунама Закона о пољопривреди и руралном развоју,** који је поднела Влада (број 011-1883/21 од 28. октобра 2021. године),

**- Предлогу закона о регулисању обавеза Републике Србије према Међународном монетарном фонду по основу коришћења средстава опште алокације специјалних права вучења одобрених Одлуком Одбора гувернера Међународног монетарног фонда од 2. августа 2021. године,** који је поднела Влада (број 400-1960/21 од 4. новембра 2021. године)и

**- Предлогу закона о потврђивању Споразума о зајму између KfW, Франкфурт на Мајни („KfW“) и Републике Србије коју представља министар финансија („Зајмопримац“) за Програм „Интегрисано управљање чврстим отпадом, фаза I“,** који је поднела Влада (број 011-1877/21 од 28. октобра 2021. године) и

**2. заједнички јединствени претрес о:**

**- Предлогу одлуке о разрешењу чланова Националног савета за културу,** који је поднео Одбор за културу и информисање (број 02-1945/21 од 3. новембра 2021. године) и

**- Предлогу чланова Националног савета за културу,** који је поднео Одбор за културу и информисање (број 02-1335/21 од 3. новембра 2021. године).

Народна скупштина је, већином гласова (од 165 присутних народних посланика, 158 је гласало за, а седам није гласало), утврдила дневни ред Седме седнице Другог редовног заседања Народне скупштине Републике Србије у 2021. години, у целини.

**Тако утврђен дневни ред је следећи:**

**1.** **Предлог закона о буџету Републике Србије за 2022. годину, са Предлогом одлуке о давању сагласности на Финансијски план Републичког фонда за пензијско и инвалидско осигурање за 2022. годину, Предлогом одлуке о давању сагласности на Финансијски план Републичког фонда за здравствено осигурање за 2022. годину, Предлогом одлуке о давању сагласности на Финансијски план Фонда за социјално осигурање војних осигураника за 2022. годину и Предлогом одлуке о давању сагласности на Финансијски план Националне службе за запошљавање за 2022. годину,** који је поднела Влада (број 400-1955/21 од 4. новембра 2021. године),

**2. Предлог закона о изменама и допуни Закона о буџетском систему,** који је поднела Влада (број 400-1967/21 од 4. новембра 2021. године),

**3. Предлог закона о допунама Закона о порезу на добит правних лица,** који је поднела Влада (број 011-1965/21 од 4. новембра 2021. године),

**4. Предлог закона о изменама и допунама Закона о порезу на доходак грађана,** који је поднела Влада (број 011-1964/21 од 4. новембра 2021. године),

**5. Предлог закона о изменама Закона о порезима на употребу, држање и ношење добара,** који је поднела Влада (број 011-1963/21 од 4. новембра 2021. године),

**6. Предлог закона о изменама и допунама Закона о порезима на имовину,** који је поднела Влада (број 011-1962/21 од 4. новембра 2021. године),

**7. Предлог закона о изменама и допунама Закона о доприносима за обавезно социјално осигурање,** који је поднела Влада (број 011-1961/21 од 4. новембра 2021. године),

**8. Предлог закона о буџетској инспекцији,** који је поднела Влада (број 400-1959/21 од 4. новембра 2021. године),

**9. Предлог закона о изменама и допунама Закона о експропријацији**, који је поднела Влада (број 011-1958/21 од 4. новембра 2021. године),

**10. Предлог закона о изменама и допунама Царинског закона**, који је поднела Влада (број 011-1957/21 од 4. новембра 2021. године),

**11. Предлог закона о завршном рачуну буџета Републике Србије за 2020. годину,** који је поднела Влада (број 400-1954/21 од 4. новембра 2021. године),

**12. Предлог закона о изменама и допунама Закона о запосленима у аутономним покрајинама и јединицама локалне самоуправе,** који је поднела Влада (број 011-1884/21 од 28. октобра 2021. године),

**13. Предлог закона о изменама и допунама Закона о пољопривреди и руралном развоју,** који је поднела Влада (број 011-1883/21 од 28. октобра 2021. године),

**14. Предлог закона о регулисању обавеза Републике Србије према Међународном монетарном фонду по основу коришћења средстава опште алокације специјалних права вучења одобрених Одлуком Одбора гувернера Међународног монетарног фонда од 2. августа 2021. године,** који је поднела Влада (број 400-1960/21 од 4. новембра 2021. године),

**15. Предлог закона о потврђивању Споразума о зајму између KfW, Франкфурт на Мајни („KfW“) и Републике Србије коју представља министар финансија („Зајмопримац“) за Програм „Интегрисано управљање чврстим отпадом, фаза I“,** који је поднела Влада (број 011-1877/21 од 28. октобра 2021. године),

**16. Предлог одлуке о разрешењу чланова Националног савета за културу,** који је поднео Одбор за културу и информисање (број 02-1945/21 од 3. новембра 2021. године) и

**17. Предлог чланова Националног савета за културу,** који је поднео Одбор за културу и информисање (број 02-1335/21 од 3. новембра 2021. године).

Председавјаући др Владимир Орлић, потпредседник Народне скупштине је, сагласно члану 90. став 1. Пословника, обавестио да су позвани да седници присуствују сви чланови Владе са сарадницима и то: Саша Стевановић, државни секретар у Министарству финансија, Зоран Радовановић, државни секретар у Министарству здравља, Бранко Живановић, државни секретар у Министарству одбране, Дарко Комненић, помоћник министра финансија, Мирјана Ћојбашић и Зоран Милошевић, вршиоци дужности помоћника министра за рад, запошљавање, борачка и социјална питања, Сања Радојевић Шкодрић, директор Републичког фонда за здравствено осигурање, Светлана Тадин, директор Сектора за економске послове у Републичком фонду за здравствено осигурање, др Радан Костић, директор Фонда за социјално осигурање војних осигураника, Биљана Станковић, директор економског сектора Националне службе за запошљавање, Златица Зец, финансијски директор Републичког фонда за пензијско и инвалидско осигурање и Милеса Марјановић, Оливера Ружић Попарић и Драгана Нешић, виши саветници у Министарству финансија.

Затим је Народна скупштина прешла на рад по утврђеном дневном реду, односно на **начелни и јединствени претрес о 1. тачки дневног реда - ПРЕДЛОГУ ЗАКОНА О БУЏЕТУ РЕПУБЛИКЕ СРБИЈЕ ЗА 2022. ГОДИНУ, СА ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН РЕПУБЛИЧКОГ ФОНДА ЗА ПЕНЗИЈСКО И ИНВАЛИДСКО ОСИГУРАЊЕ ЗА 2022. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН РЕПУБЛИЧКОГ ФОНДА ЗА ЗДРАВСТВЕНО ОСИГУРАЊЕ ЗА 2022. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН ФОНДА ЗА СОЦИЈАЛНО ОСИГУРАЊЕ ВОЈНИХ ОСИГУРАНИКА ЗА 2022. ГОДИНУ И ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН НАЦИОНАЛНЕ СЛУЖБЕ ЗА ЗАПОШЉАВАЊЕ ЗА 2022. ГОДИНУ**.

Председавајући др Владимир Орлић, потпредседник Народне скупштине је, сагласно члану 157. став 1. и члану 192. став 3. Пословника, отворио начелни и јединствени претрес о Предлогу закона о буџету Републике Србије за 2022. годину, са предлозима одлука о давању сагласности на финансијске планове организација за обавезно социјално осигурање за 2022. годину.

Уводно излагање о Предлогу закона поднела је Ана Брнабић, председник Владе.

У начелном и јединственом претресу учествовали су народни посланици: Јелена Жарић Ковачевић, известилац Одбора за уставна питања и законодавство, др Александра Томић, известилац Одбора за финансије, републички буџет и контролу трошења јавних средстава (затим је председавајућа Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова), Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Селма Кучевић, представник Посланичке групе УЈЕДИЊЕНА ДОЛИНА - СДА САНЏАКА (поводом чијег излагања су се за реч јавили представници предлагача Синиша Мали, министар финансија, Маја Гојковић, потпредседница Владе и министар културе и информисања и Ирена Вујовић, министар заштите животне средине) и Бранимир Јовановић, председник Посланичке групе Социјалдемократска партија Србије.

\*

\* \*

Народна скупштина је, сагласно члану 88. став 1. тачка 8. и ст. 3. и 4. Закона о избору народних посланика, на предлог Одбора за административно - буџетска и мандатно - имунитетска питања, констатовала да је престао мандат, пре истека времена на које је изабран, народном посланику др Муамеру Зукорлићу, даном наступања смрти.

Сагласно Закону о избору народних посланика, извршиће се попуњавање упражњеног посланичког места у Народној скупштини.

\*

\* \*

У наставку начелног и јединственог претреса учествовали су народни посланици: Драган Д. Марковић, председник Посланичке групе ЈЕДИНСТВЕНА СРБИЈА (ЈС) (поводом чијег излагања су се за реч јавили Ана Брнабић, председник Владе и министар Синиша Мали) и Золтан Пек, представник Посланичке групе САВЕЗ ВОЈВОЂАНСКИХ МАЂАРА, након чега је председавајућа одредила паузу у трајању од једног часа.

После паузе, седница је настављена у 15 часова и 5 минута.

У наставку начелног и јединственог претреса учествовали су народни посланици: хаџи Милорад Стошић, председник Посланичке групе ПУПС - „Три П“, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), др Александра Томић, представник Посланичке групе „Александар Вучић - за нашу децу“, проф. др Јахја Фехратовић (поводом чијег излагања су се за реч јавили министри Маја Гојковић и Синиша Мали), Владан Глишић ( коме је реплицирала народни посланик др Александра Томић, а потом су се за реч јавили министри Маја Гојковић и Синиша Мали) и Горан Ковачевић (поводом чијег излагања се за реч јавио министар Синиша Мали), након чега је председавајућа Елвира Ковач, потпредседник Народне скупштине закључила начелни и јединствени претрес о Предлогу закона.

Затим је Народна скупштина прешла на претрес у појединостима о **1. тачки дневног реда – ПРЕДЛОГУ ЗАКОНА О БУЏЕТУ РЕПУБЛИКЕ СРБИЈЕ ЗА 2022. ГОДИНУ, СА ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН РЕПУБЛИЧКОГ ФОНДА ЗА ПЕНЗИЈСКО И ИНВАЛИДСКО ОСИГУРАЊЕ ЗА 2022. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН РЕПУБЛИЧКОГ ФОНДА ЗА ЗДРАВСТВЕНО ОСИГУРАЊЕ ЗА 2022. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН ФОНДА ЗА СОЦИЈАЛНО ОСИГУРАЊЕ ВОЈНИХ ОСИГУРАНИКА ЗА 2022. ГОДИНУ И ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН НАЦИОНАЛНЕ СЛУЖБЕ ЗА ЗАПОШЉАВАЊЕ ЗА 2022. ГОДИНУ.**

Председавајући др Владимир Орлић, потпредседник Народне скупштине, сагласно члану 157. став 4. Пословника, oтворио је претрес Предлога закона у појединостима.

У претресу о Амандману на члан 8, који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами, учествовали су народни посланици: Јасмина Каранац (потом се за реч јавио представник предлагача Синиша Мали, министар финансија), Војислав Вујић и мр Акош Ујхељи (након чега се за реч јавио министар Синиша Мали).

Затим је председавајући закључио претрес Предлога закона у појединостима и обавестио народне посланике да ће Народна скупштина у Дану за гласање одлучивати о Предлогу закона у начелу, појединостима и у целини.

Потом је председавајући, у складу са одредбом члана 175. став 3. Пословника, одредио уторак 23. новембар 2021. године, са почетком у 18,00 часова, као Дан за гласање о 1. тачки дневног реда - Предлогу закона о буџету Републике Србије за 2022. годину, са Предлогом одлуке о давању сагласности на Финансијски план Републичког фонда за пензијско и инвалидско осигурање за 2022. годину, Предлогом одлуке о давању сагласности на Финансијски план Републичког фонда за здравствено осигурање за 2022. годину, Предлогом одлуке о давању сагласности на Финансијски план Фонда за социјално осигурање војних осигураника за 2022. годину и Предлогом одлуке о давању сагласности на Финансијски план Националне службе за запошљавање за 2022. годину.

Применом електронског система за гласање утврђено је да је у сали присутно 200 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда - ПРЕДЛОГ ЗАКОНА О БУЏЕТУ РЕПУБЛИКЕ СРБИЈЕ ЗА 2022. ГОДИНУ, СА ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН РЕПУБЛИЧКОГ ФОНДА ЗА ПЕНЗИЈСКО И ИНВАЛИДСКО ОСИГУРАЊЕ ЗА 2022. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН РЕПУБЛИЧКОГ ФОНДА ЗА ЗДРАВСТВЕНО ОСИГУРАЊЕ ЗА 2022. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН ФОНДА ЗА СОЦИЈАЛНО ОСИГУРАЊЕ ВОЈНИХ ОСИГУРАНИКА ЗА 2022. ГОДИНУ И ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН НАЦИОНАЛНЕ СЛУЖБЕ ЗА ЗАПОШЉАВАЊЕ ЗА 2022. ГОДИНУ**

Народна скупштина је, већином гласова свих народних посланика (од 204 присутнa народнa посланика, 202 су гласала за, један се уздржао, а један није гласао), прихватила Предлог закона, у начелу.

Народна скупштина није прихватила Амандман који су заједно поднели народни посланици: Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами на члан 8. (од 204 присутна народна посланика, 13 је гласало против, један се уздржао, а 190 није гласало).

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 204 присутнa народнa посланика, 203 су гласала за, а један није гласао).

Народна скупштина је, већином гласова свих народних посланика (од 204 присутнa народнa посланика, 203 су гласала за, а један није гласао), усвојила Предлог закона о буџету Републике Србије за 2022. годину, у целини.

Народна скупштина је, једногласно (од 204 присутнa народнa посланика, 204 су гласала за), усвојила Предлог одлуке о давању сагласности на Финансијски план Републичког фонда за пензијско и инвалидско осигурање за 2022. годину, у целини.

Народна скупштина је, већином гласова (од 204 присутнa народнa посланика, 203 су гласала за, а један није гласао), усвојила Предлог одлуке о давању сагласности на Финансијски план Републичког фонда за здравствено осигурање за 2022. годину, у целини.

Народна скупштина је, једногласно (од 204 присутнa народнa посланика, 204 су гласала за), усвојила Предлог одлуке о давању сагласности на Финансијски план Фонда за социјално осигурање војних осигураника за 2022. годину, у целини.

Народна скупштина је, већином гласова (од 204 присутнa народнa посланика, 203 су гласала за, а један није гласао), усвојила Предлог одлуке о давању сагласности на Финансијски план Националне службе за запошљавање за 2022. годину, у целини.

Првог дана рада, седница је завршена у 18 часова и 10 минута.

**Други дан рада – 24. новембар 2021. године**

Седница је почела у 10 часова и 15 минута.

Седници је председавао др Владимир Орлић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствујe 87 народних посланика, а применом електронског система за гласање утврђено је да је у сали присутно 89 народних посланика и да постоје услови за рад Народне скупштине.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Загорка Алексић, Душан Бајатовић, Аређенд Бајрами, др Драгана Баришић, др Бобан Бирманчевић, др Марко Богдановић, Јосип Броз, Јелисавета Вељковић, Соња Влаховић, Никола Војиновић, Младен Грујић, Милован Дрецун, Владимир Ђукановић, Милан Ђурица, Нинослав Ерић, доц. др Илија Животић, Владан Заграђанин, Марко Зељуг, Милан Илић, Крсто Јањушевић, Марија Јевђић, Ана Караџић, Драгомир Карић, Нандор Киш, Горан Ковачевић, Јован Колунџија, Ђорђе Комленски, Маријана Крајновић, Стефан Кркобабић, Јанко Лангура, Миодраг Линта, Наташа Љубишић, Софија Максимовић, Владица Маричић, Весна Марковић, Драган Д. Марковић, Рајка Матовић, Јелена Мијатовић, др Милорад Мијатовић, Ненад Митровић, Марко Младеновић, Милутин Мркоњић, Оливера Недељковић, Весна Недовић, Слађана Николић, Јасмина Обрадовић, Виолета Оцокољић, проф. др Александра Павловић Марковић, Биљана Пантић Пиља, Горан Пекарски, Мира Петровић, Милена Поповић, Марина Рагуш, Никола Радосављевић, Катарина Ракић, Момир Стојилковић, проф. др Горан Тасић, Радован Тврдишић, Смиља Тишма, др Емеше Ури, Србислав Филиповић, Ана Чарапић, Љиљана Кузмановић-Вујаковић, Марина Мирковић, Мина Китановић, Никола Кожовић, Јелена Стевановић, Јелена Катић и Момчило Вуксановић.

Председавајући је, сагласно члану 90. став 1. Пословника, обавестио да су позвани да седници присуствују: Бранислав Недимовић, потпредседник Владе и министар пољопривреде, шумарства и водопривреде, Синиша Мали, министар финансија, Марија Обрадовић, министар државне управе и локалне самоуправе, Томислав Момировић, министар грађевинарства, саобраћаја и инфраструктуре, Саша Стевановић, Славица Савичић и Данијела Вазура, државни секретари у Министарству финансија, Маја Мачужић Пузић, државни секретар у Министарству државне управе и локалне самоуправе, Енес Бухић, државни секретар у Министарству грађевинарства, саобраћаја и инфраструктуре, Дарко Комненић, др Драган Демировић, Ана Тешић, Војислав Лазаревић и Снежана Карановић, помоћници министра финансија, Ивана Савићевић, помоћник министра државне управе и локалне самоуправе , Даница Ускоковић, вршилац дужности помоћника министра грађевинарства, саобраћаја и инфраструктуре, Звездан Поповић, вршилац дужности помоћника директора Управе за трезор у Министарству финансија, Марко Кесић, вршилац дужности помоћника директора Управе за аграрна плаћања у Министарству пољопривреде, шумарства и водопривреде, Марко Гверо, директор Управе за трезор у Министарству финансија, Ана Триповић, директор Управе за јавни дуг у Министарству финансија, Милка Живановић, начелник одељења у Министарству финансија, Наташа Шкембаревић и Вера Вукчевић Глигорић, начелници одељења у Управи за трезор у Министарству финансија, Јасмина Миљковић, шеф управљачког тела и начелник Одељења за управљање ИПАРД програмом у Министарству пољопривреде, шумарства и водопривреде, Биљана Тодоровић, Светлана Кузмановић Живановић и Љиљана Петровић, шефови одсека у Министарству финансија, Ирена Ињац, виши саветник у Министарству финансија, Биљана Мирић Богдановић, Јелена Драгојловић и Јелена Симић, самостални саветници у Министарству финансија и Јелена Љубинковић, самостални саветник у Министарству државне управе и локалне самоуправе.

Затим је Народна скупштина наставила рад и прешла на **заједнички начелни и јединствени претрес о предлозима закона из тачака од 2. до 15. дневног реда.**

Председавајући др Владимир Орлић, потпредседник Народне скупштине, сагласно члану 157. став 2. и члану 170. став 1. Пословника, отворио је заједнички начелни и јединствени претрес o:

**- Предлогу закона о изменама и допуни Закона о буџетском систему,**

**- Предлогу закона о допунама Закона о порезу на добит правних лица,**

**- Предлогу закона о изменама и допунама Закона о порезу на доходак грађана,**

**- Предлогу закона о изменама Закона о порезима на употребу, држање и ношење добара,**

**- Предлогу закона о изменама и допунама Закона о порезима на имовину,**

**- Предлогу закона о изменама и допунама Закона о доприносима за обавезно социјално осигурање,**

**- Предлогу закона о буџетској инспекцији,**

**- Предлогу закона о изменама и допунама Закона о експропријацији,**

**- Предлогу закона о изменама и допунама Царинског закона,**

**- Предлогу закона о завршном рачуну буџета Републике Србије за 2020. годину,**

**- Предлогу закона о изменама и допунама Закона о запосленима у аутономним покрајинама и јединицама локалне самоуправе,**

**- Предлогу закона о изменама и допунама Закона о пољопривреди и руралном развоју,**

**- Предлогу закона о регулисању обавеза Републике Србије према Међународном монетарном фонду по основу коришћења средстава опште алокације специјалних права вучења одобрених Одлуком Одбора гувернера Међународног монетарног фонда од 2. августа 2021. године** и

**- Предлогу закона о потврђивању Споразума о зајму између KfW, Франкфурт на Мајни („KfW“) и Републике Србије коју представља министар финансија („Зајмопримац“) за Програм „Интегрисано управљање чврстим отпадом, фаза I“.**

Уводно излагање о предлозима закона поднео је представник предлагача Бранислав Недимовић, потпредседник Владе и министар пољопривреде, шумарства и водопривреде.

У заједничком начелном и јединственом претресу учествовали су народни посланици: Елвира Ковач, известилац Одбора за европске интеграције, Ђорђе Дабић, известилац Одбора за правосуђе, државну управу и локалну самоуправу, др Александра Томић, известилац Одбора за финансије, републички буџет и контролу трошења јавних средстава, Маријан Ристичевић, известилац Одбора за пољопривреду, шумарство и водопривреду, Мисала Праменковић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Сања Јефић Бранковић, представник Посланичке групе Социјалдемократска партија Србије, Живота Старчевић, заменик председника Посланичке групе ЈЕДИНСТВЕНА СРБИЈА (ЈС), мр Дејан Раденковић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Розалија Екрес, представник Посланичке групе САВЕЗ ВОЈВОЂАНСКИХ МАЂАРА (поводом чијег излагања се за реч јавио представник предлагача Синиша Мали, министар финансија), проф. др Владимир Маринковић, представник Посланичке групе „Александар Вучић - за нашу децу“, хаџи Милорад Стошић, председник Посланичке групе ПУПС - „Три П“, Милија Милетић, Владан Глишић (поводом чијег излагања се за реч јавио министар Синиша Мали, после чега се за реплику јавио народни посланик Владан Глишић, а потом се за реч поново јавио министар Синиша Мали, након чега је председавајућа Елвира Ковач, потпредседник Народне скупштине, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова и одредила паузу у трајању од једног часа).

Након паузе, седница је настављена у 15,00 часова.

У наставку заједничког начелног и јединственог претреса учествовали су народни посланици: Небојша Бакарец, др Муамер Бачевац, Славенко Унковић, Арпад Фремонд, Борисав Ковачевић, Снежана Пауновић, Верољуб Арсић, Данијела Вељовић, Даниел Ђивановић, Дијана Радовић, Горан Милић, Радован Арежина, Марко Парезановић, Адријана Пуповац, Верољуб Матић, Сања Лакић, Љубомир Марић и Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“.

Затим је председавајући др Владимир Орлић, потпредседник Народне скупштине, у складу са чланом 98. став 4. Пословника, закључио заједнички начелни и јединствени претрес о предлозима закона из тачака од 2. до 15. дневног реда.

\* \*

\*

Председавајући је, сагласно члану 90. став 2. Пословника, обавестио да, на основу члана 101. став 1. Пословника, прекида рад Седме седнице Другог редовног заседања Народне скупштине Републике Србије у 2021. години, ради одржавања Осме седнице Другог редовног заседања Народне скупштине Републике Србије у 2021. години, која је сазвана за 25. новембар 2021. године са почетком у 10,00 часова и истовремено је, у складу са чланом 101. став 5. Пословника, обавестио да ће прекинута седница бити настављена у петак, 26. новембра 2021. године са почетком у 10,00 часова.

 \* \*

 \*

Другог дана рада, седница је завршена у 18,00 часова.

**Трећи дан рада – 26. новембар 2021. године**

Седница је почела у 10 часова и 25 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствујe 87 народних посланика, а применом електронског система за гласање утврђено је да је у сали присутно 109 народних посланика и да постоје услови за рад Народне скупштине.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Загорка Алексић, Светозар Андрић, Душан Бајатовић, Аређенд Бајрами, Надије Бећири, Жарко Богатиновић, др Марко Богдановић, Јосип Броз, Јелисавета Вељковић, Соња Влаховић, Никола Војиновић, Милимир Вујадиновић, Младен Грујић, Милован Дрецун, Владимир Ђукановић, Милан Ђурица, Нинослав Ерић, доц. др Илија Животић, Марија Јевђић, мр Јадранка Јовановић, Шаип Камбери, Ана Караџић, Драгомир Карић, Нандор Киш, Горан Ковачевић, Јован Колунџија, Маријана Крајновић, Стефан Кркобабић, Софија Максимовић, Весна Марковић, Драган Д. Марковић, Јелена Мијатовић, др Милорад Мијатовић, Милутин Мркоњић, Оливера Недељковић, Слађана Николић, проф. др Александра Павловић Марковић, Лав-Григорије Пајкић, др Балинт Пастор, Золтан Пек, Горан Пекарски, Мира Петровић, Милена Поповић, Мисала Праменковић, Драгана Радиновић, Никола Радосављевић, Катарина Ракић, проф. др Љубинко Ракоњац, Радован Тврдишић, Смиља Тишма, Милан Урошевић, Тома Фила, Србислав Филиповић, Александар Чотрић, Ацо Петровић, Љиљана Кузмановић-Вујаковић, Марина Мирковић, Мина Китановић, Никола Кожовић, Јелена Стевановић и Момчило Вуксановић.

Председник је, сагласно члану 90. став 1. Пословника, обавестио да је позвана да седници присуствује Маја Гојковић потпредседница Владе и министар културе и информисања.

Затим је Народна скупштина наставила рад и прешла на **заједнички јединствени претрес о предлозима аката из тачака 16. и 17. дневног реда**.

Председник је, сагласно члану 192. став 3. и члану 202, а сходно члану 157. став 2. Пословника, отворио заједнички јединствени претрес о:

**- Предлогу одлуке о разрешењу чланова Националног савета за културу и**

**- Предлогу чланова Националног савета за културу.**

Предлоге аката образложиле су представник предлагача Маја Гојковић, потпредседница Владе и министар културе и информисања (након чега је председавајући др Владимир Орлић, потпредседник Народне скупштине, сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова) и представник предлагача и известилац Одбора за културу и информисање - народни посланик Сандра Божић, председник Одбора.

У заједничком јединственом претресу учествовали су народни посланици: проф. др Јахја Фехратовић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Данијела Вељовић, представник Посланичке групе Социјалдемократска партија Србије, Јелена Михаиловић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) (потом су се за реч и реплику јавили потпредседница Владе и министар Маја Гојковић и народни посланик Јелена Михаиловић), Розалија Екрес, представник Посланичке групе САВЕЗ ВОЈВОЂАНСКИХ МАЂАРА, Милош Терзић, представник Посланичке групе „Александар Вучић - за нашу децу“ (поводом чијег излагања се за реч јавила потпредседница Владе и министар Маја Гојковић), др Амела Лукач Зоранић, Владан Глишић (поводом чијег излагања се за реч јавила потпредседница Владе и министар Маја Гојковић), Маријан Ристичевић, Снежана Пауновић (поводом чијег излагања се за реч јавила потпредседница Владе и министар Маја Гојковић), Миланка Јевтовић Вукојичић и проф. др Марко Атлагић.

Затим је председавајући закључио заједнички јединствени претрес о предлозима аката из тачака 16. и 17. дневног реда и одредио паузу до 15,00 часова.

Након паузе, седница је настављена у 15 часова и 5 минута.

Председавајући је, сагласно члану 90. став 1. Пословника, обавестио да су позвани да седници присуствују: Бранислав Недимовић, потпредседник Владе и министар пољопривреде, шумарства и водопривреде, Синиша Мали, министар финансија, Вања Удовичић, министар омладине и спорта, Славица Савичић, државни секретар у Министарству финансија, др Драган Демировић и Војислав Лазаревић, помоћници министра финансија, Светлана Кузмановић - Живановић и Љиљана Петровић, шефови одсека у Министарству финансија и Јелена Драгојловић, самостални саветник у Министарству финансија.

Затим је Народна скупштина прешла на претрес у појединостима о  **2. тачки дневног реда – ПРЕДЛОГУ ЗАКОНА О ИЗМЕНАМА И ДОПУНИ ЗАКОНА О БУЏЕТСКОМ СИСТЕМУ.**

Председавајући др Владимир Орлић, потпредседник Народне скупштине, сагласно члану 157. став 3. Пословника, oтворио је претрес Предлога закона у појединостима.

Саставни део Предлога закона постао је амандман Одбора за финансије, републички буџет и контролу трошења јавних средстава на члан 1.

У претресу о Амандману на члан 1, који је поднео Одбор за финансије, републички буџет и контролу трошења јавних средстава, учествовали су народни посланици др Александра Томић и Душан Марић.

Потом је председавајући закључио претрес Предлога закона у појединостима и обавестио да ће Народна скупштина у Дану за гласање одлучивати о Предлогу закона.

Затим је Народна скупштина прешла на претрес у појединостима о **4. тачки дневног реда - ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О ПОРЕЗУ НА ДОХОДАК ГРАЂАНА.**

Председавајући др Владимир Орлић, потпредседник Народне скупштине, сагласно члану 157. став 3. Пословника, oтворио је претрес Предлога закона у појединостима.

Саставни део Предлога закона постао је амандман Владе којим се после члана 20. додају чланови 20а и 20б.

У претресу о Амандману којим се после члана 20. додају чланови 20а и 20б који је поднела Влада, учествовао је народни посланик Ненад Филиповић.

Потом је председавајући закључио претрес Предлога закона у појединостима и обавестио да ће Народна скупштина у Дану за гласање одлучивати о Предлогу закона.

Затим је Народна скупштина прешла на претрес у појединостима о  **5. тачки дневног реда - ПРЕДЛОГУ ЗАКОНА О ИЗМЕНАМА ЗАКОНА О ПОРЕЗИМА НА УПОТРЕБУ, ДРЖАЊЕ И НОШЕЊЕ ДОБАРА.**

Председавајући др Владимир Орлић, потпредседник Народне скупштине, сагласно члану 157. став 3. Пословника, oтворио је претрес Предлога закона у појединостима.

У претресу о Амандману на члан 1. који је поднео народни посланик мр Дејан Раденковић, учествовао је подносилац амандмана и народни посланик Младен Бошковић.

Потом је председавајући закључио претрес Предлога закона у појединостима и обавестио да ће Народна скупштина у Дану за гласање одлучивати о Предлогу закона у начелу, појединостима и у целини.

Затим је Народна скупштина прешла на претрес у појединостима о  **6. тачки дневног реда - ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О ПОРЕЗИМА НА ИМОВИНУ.**

Председавајући др Владимир Орлић, потпредседник Народне скупштине, сагласно члану 157. став 3. Пословника, oтворио је претрес Предлога закона у појединостима.

У претресу о Амандману на члан 1. који је поднео народни посланик Ђорђе Комленски, учествовали су подносилац Амандмана и народни посланик Виктор Јевтовић.

Потом је председавајући закључио претрес Предлога закона у појединостима и обавестио да ће Народна скупштина у Дану за гласање одлучивати о Предлогу закона.

Затим је Народна скупштина прешла на претрес у појединостима о **7. тачки дневног реда - ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О ДОПРИНОСИМА ЗА ОБАВЕЗНО СОЦИЈАЛНО ОСИГУРАЊЕ.**

Председавајући др Владимир Орлић, потпредседник Народне скупштине, сагласно члану 157. став 3. Пословника, oтворио је претрес Предлога закона у појединостима.

Саставни део Предлога закона постао је Амандман Владе којим се после члана 7. додаје члан 7а.

У претресу о Амандману којим се после члана 7. додаје члан 7а, који је поднела Влада, учествовали су народни посланици: Верољуб Арсић, Угљеша Мрдић и Александар Мирковић.

Потом је председавајућа Елвира Ковач, потпредседник Народне скупштине, закључила претрес Предлога закона у појединостима и обавестила да ће Народна скупштина у Дану за гласање одлучивати о Предлогу закона.

Затим је Народна скупштина прешла на претрес у појединостима о **9. тачки дневног реда – ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О ЕКСПРОПРИЈАЦИЈИ.**

Председавајућа Елвира Ковач, потпредседник Народне скупштине, сагласно члану 157. став 3. Пословника, oтворила је претрес Предлога закона у појединостима.

Саставни део Предлога закона постао је Амандман Владе на члан 2.

У претресу о Амандману на члан 2, који је поднела Влада, учествовали су народни посланици Томислав Јанковић и Милош Банђур.

У претресу о Амандману на члан 10, који је поднео народни посланик Ђорђе Комленски, учествовали су подносилац Амандмана и народни посланици Зоран Томић и Предраг Рајић.

У претресу о Амандману на члан 20, који је поднео народни посланик Ђорђе Комленски, учествовао је подносилац Амандмана.

Затим је председавајући др Владимир Орлић, потпредседник Народне скупштине, закључио претрес Предлога закона у појединостима и обавестио да ће Народна скупштина у Дану за гласање одлучивати о Предлогу закона.

Председавајући је, сагласно члану 87. став 5. Пословника, одредио петак 26. новембар 2021. године, са почетком у 18,00 часова, као Дан за гласање о преосталим тачкама дневног реда Седме седнице Другог редовног заседања Народне скупштине Републике Србије у 2021. години.

Применом електронског система за гласање утврђено је да је у сали присутно 155 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**2. тачка дневног реда – ПРЕДЛОГ ЗАКОНА О ИЗМЕНАМА И ДОПУНИ ЗАКОНА О БУЏЕТСКОМ СИСТЕМУ**

Народна скупштина је, једногласно (од 157 присутних народних посланика, 157 је гласало за), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 161 присутног народног посланика, 160 је гласало за, а један није гласао).

Народна скупштина је, једногласно (од 161 присутног народног посланика, 161 је гласао за), усвојила Предлог закона о изменама и допуни Закона о буџетском систему, у целини.

**3. тачка дневног реда – ПРЕДЛОГ ЗАКОНА О ДОПУНАМА ЗАКОНА О ПОРЕЗУ НА ДОБИТ ПРАВНИХ ЛИЦА**

Пошто је Народна скупштина обавила претрес Предлога закона у начелу, а с обзиром на то да на Предлог закона нису поднети амандмани Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, једногласно (од 161 присутног народног посланика, 161 је гласао за), усвојила Предлог закона о допунама Закона о порезу на добит правних лица, у целини.

**4. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ПОРЕЗУ НА ДОХОДАК ГРАЂАНА**

Пошто је Народна скупштина обавила претрес Предлога закона у начелу и у појединостима, а с обзиром на то да је саставни део Предлога закона постао Амандман Владе којим се после члана 20. додају чланови 20а и 20б, Народна скупштине је, сагласно члану 160. став 3. Пословника, одлучивала само о Предлогу закона у целини.

 Народна скупштина је, већином гласова (од 161 присутног народног посланика, 159 је гласало за, а два нису гласала), усвојила Предлог закона о изменама и допунама Закона о порезу на доходак грађана, у целини.

**5. тачка дневног реда – ПРЕДЛОГ ЗАКОНА О ИЗМЕНАМА ЗАКОНА О ПОРЕЗИМА НА УПОТРЕБУ, ДРЖАЊЕ И НОШЕЊЕ ДОБАРА**

Народна скупштина је, једногласно (од 161 присутног народног посланика, 161 је гласао за), прихватила Предлог закона, у начелу.

Народна скупштина није прихватила Амандман народног посланика Дејана Раденковића на члан 1. (од 161 присутног народног посланика, 16 је гласало за, а 145 није гласало).

Народна скупштина је, једногласно (од 161 присутног народног посланика, 161 је гласао за), усвојила Предлог закона о изменама Закона о порезима на употребу, држање и ношење добара, у целини.

**6. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ПОРЕЗИМА НА ИМОВИНУ**

Народна скупштина је, једногласно (од 161 присутног народног посланика, 161 је гласао за), прихватила Предлог закона, у начелу.

Народна скупштина није прихватила Амандман на члан 1. народног посланика Ђорђа Комленског (од 161 присутног народног посланика, пет је гласало за, а 156 није гласало).

Народна скупштина је, једногласно (од 161 присутног народног посланика, 161 је гласао за), усвојила Предлог закона о изменама и допунама Закона о порезима на имовину, у целини.

**7. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ДОПРИНОСИМА ЗА ОБАВЕЗНО СОЦИЈАЛНО ОСИГУРАЊЕ**

Народна скупштина је, једногласно (од 161 присутног народног посланика, 161 је гласао за), усвојила Предлог закона о изменама и допунама Закона о доприносима за обавезно социјално осигурање, у целини.

**8. тачка дневног реда – ПРЕДЛОГ ЗАКОНА О БУЏЕТСКОЈ ИНСПЕКЦИЈИ**

Пошто је Народна скупштина обавила претрес Предлога закона у начелу, а с обзиром на то да на Предлог закона нису поднети амандмани Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, једногласно (од 161 присутног народног посланика, 161 је гласао за), усвојила Предлог закона о буџетској инспекцији, у целини.

**9. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ЕКСПРОПРИЈАЦИЈИ**

Народна скупштина је, већином гласова (од 161 присутног народног посланика, 159 је гласало за, а два нису гласала), прихватила Предлог закона, у начелу.

Народна скупштина није прихватила амандмане народног посланика Ђорђа Комленског на члан 10. (од 161 присутног народног посланика, пет је гласало за, а 156 није гласало) и на члан 20. (од 161 присутног народног посланика, пет је гласало за, а 156 није гласало).

Народна скупштина је, већином гласова (од 161 присутног народног посланика, 159 је гласало за, а два нису гласала), усвојила Предлог закона о изменама и допунама Закона о експропријацији, у целини.

**10. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЦАРИНСКОГ ЗАКОНА**

Пошто је Народна скупштина обавила претрес Предлога закона у начелу, а с обзиром на то да на Предлог закона нису поднети амандмани Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, већином гласова (од 161 присутног народног посланика, 158 је гласало за, а три нису гласала), усвојила Предлог закона о изменама и допунама Царинског закона, у целини.

**11. тачка дневног реда – ПРЕДЛОГ ЗАКОНА О ЗАВРШНОМ РАЧУНУ БУЏЕТА РЕПУБЛИКЕ СРБИЈЕ ЗА 2020. ГОДИНУ**

Пошто је Народна скупштина обавила претрес Предлога закона у начелу, а с обзиром на то да на Предлог закона нису поднети амандмани Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, већином гласова свих народних посланика (од 161 присутног народног посланика, 160 је гласало за, а један није гласао), усвојила Предлог закона о завршном рачуну буџета Републике Србије за 2020. годину, у целини.

**12. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ЗАПОСЛЕНИМА У АУТОНОМНИМ ПОКРАЈИНАМА И ЈЕДИНИЦАМА ЛОКАЛНЕ САМОУПРАВЕ**

Пошто је Народна скупштина обавила претрес предлога закона у начелу, а с обзиром на то да на предлоге закона из тачака 12. и 13. дневног реда нису поднети амандмани Народна скупштина је, сагласно члану 160. став 3. Пословника, одлучивала само о предлозима закона у целини.

Народна скупштина је, већином гласова (од 161 присутног народног посланика, 160 је гласало за, а један није гласао), усвојила Предлог закона о изменама и допунама Закона о запосленима у аутономним покрајинама и јединицама локалне самоуправе, у целини.

**13. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ПОЉОПРИВРЕДИ И РУРАЛНОМ РАЗВОЈУ**

Народна скупштина је, већином гласова (од 161 присутног народног посланика, 160 је гласало за, а један није гласао), усвојила Предлог закона о изменама и допунама Закона о пољопривреди и руралном развоју, у целини.

**14. тачка дневног реда – ПРЕДЛОГ ЗАКОНА О РЕГУЛИСАЊУ ОБАВЕЗА РЕПУБЛИКЕ СРБИЈЕ ПРЕМА МЕЂУНАРОДНОМ МОНЕТАРНОМ ФОНДУ ПО ОСНОВУ КОРИШЋЕЊА СРЕДСТАВА ОПШТЕ АЛОКАЦИЈЕ СПЕЦИЈАЛНИХ ПРАВА ВУЧЕЊА ОДОБРЕНИХ ОДЛУКОМ ОДБОРА ГУВЕРНЕРА МЕЂУНАРОДНОГ МОНЕТАРНОГ ФОНДА ОД 2. АВГУСТА 2021. ГОДИНЕ**

Народна скупштина је, већином гласова свих народних посланика (од 161 присутног народног посланика, 160 је гласало за, а један није гласао), усвојила Предлог закона о регулисању обавеза Републике Србије према Међународном монетарном фонду по основу коришћења средстава опште алокације специјалних права вучења одобрених Одлуком Одбора гувернера Међународног монетарног фонда од 2. августа 2021. године, у целини.

**15. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА О ЗАЈМУ ИЗМЕЂУ KFW, ФРАНКФУРТ НА МАЈНИ („KFW“) И РЕПУБЛИКЕ СРБИЈЕ КОЈУ ПРЕДСТАВЉА МИНИСТАР ФИНАНСИЈА („ЗАЈМОПРИМАЦ“) ЗА ПРОГРАМ „ИНТЕГРИСАНО УПРАВЉАЊЕ ЧВРСТИМ ОТПАДОМ, ФАЗА I“**

Народна скупштина је, већином гласова свих народних посланика (од 161 присутног народног посланика, 161 је гласао за), усвојила Предлог закона о потврђивању Споразума о зајму између KfW, Франкфурт на Мајни („KfW“) и Републике Србије коју представља министар финансија („Зајмопримац“) за Програм „Интегрисано управљање чврстим отпадом, фаза I“, у целини.

**16. тачка дневног реда – ПРЕДЛОГ ОДЛУКЕ О РАЗРЕШЕЊУ ЧЛАНОВА НАЦИОНАЛНОГ САВЕТА ЗА КУЛТУРУ**

Народна скупштина је, већином гласова свих народних посланика (од 161 присутног народног посланика, 161 је гласао за), усвојила Предлог одлуке о разрешењу чланова Националног савета за културу, у целини.

**17. тачка дневног реда – ПРЕДЛОГ ЧЛАНОВА НАЦИОНАЛНОГ САВЕТА ЗА КУЛТУРУ**

Народна скупштина је, већином гласова свих народних посланика, за чланове Националног савета за културу изабрала:

- Зорана Вапу на предлог Републичког завода за заштиту споменика културе (од 161 присутног народног посланика, 161 је гласао за),

- Жељка Марковића на предлог Државног архива Србије (од 161 присутног народног посланика, 161 је гласао за),

- Горана Васића на предлог Народног музеја Србије (од 161 присутног народног посланика, 160 је гласало за, а један није гласао),

- др Владимира Пиштала на предлог Народне библиотеке Србије (од 161 присутног народног посланика, 159 је гласало за, а два нису гласала),

- Небојшу Кундачину на предлог Народног позоришта у Београду (од 161 присутног народног посланика, 161 је гласао за),

- др Невену Даковић на предлог Југословенске кинотеке (од 161 присутног народног посланика, 160 је гласало за, а један није гласао),

- академика Ивана Јевтића на предлог Српске академије наука и уметности, Одељења уметности (од 161 присутног народног посланика, 161 је гласао за).

- академика Злату Бојовић на предлог Српске академије наука и уметности, Одељења језика и књижевности (од 161 присутног народног посланика, 159 је гласало за, а два нису гласала),

- др Исидору Бјелаковић на предлог Матице српске (од 161 присутног народног посланика, 161 је гласао за),

- Андраша Урбана на предлог националних савета националних мањина (од 161 присутног народног посланика, 160 је гласало за, а један није гласао) и

- др Сузану Кујунџић Остојић на предлог националних савета националних мањина (од 161 присутног народног посланика, 160 је гласало за, а један није гласао).

Затим је председавајући др Владимир Орлић, потпредседник Народне скупштине, у име народних посланика и у своје име, честитао члановима Националног савета за културу на избору и пожелео им пуно успеха у раду.

Пошто је Народна скупштина обавила разматрање и одлучивање о свим тачкама дневног реда седнице, председавајући је, сагласно члану 102. Пословника, закључио Седму седницу Другог редовног заседања Народне скупштине Републике Србије у 2021. години.

Седница је закључена у 18 часова и 25 минута.

ГЕНЕРАЛНИ СЕКРЕТАР ПРЕДСЕДНИК

 Вељко Одаловић Ивица Дачић